ફિલ્મ ‘રજ્જો’ આમ તો એક નાના બજેટની ફિલ્મ છે, પણ આ ફિલ્મ સાથે સાત-સાત વ્યક્તિઓ એવી સંકળાયેલી છે કે જે ઑલરેડી આ અગાઉ રાષ્ટ્રીય અવૉર્ડ મેળવી ચૂકી છે. આ સાત વ્યક્તિઓમાંથી સૌથી પહેલા આવે ફિલ્મની રજ્જો એટલે કંગના રનોટ. કંગનાને ફિલ્મ ‘ફૅશન’ માટે બેસ્ટ સપોર્ટિંગ ઍક્ટ્રેસનો અવૉર્ડ મળ્યો છે તો ફિલ્મના મુખ્ય વિલન પ્રકાશ રાજને ચાર વખત નૅશનલ અવૉર્ડ મળી ચૂક્યા છે તો ફિલ્મમાં ઇન્સ્પેક્ટર સાળુંખેનું કૅરૅક્ટર કરતા મરાઠી એક્ટર ઉપેન્દ્ર લિમયે અને બેગમ બનતાં મહેશ માંજરેકર પણ મરાઠી ફિલ્મ માટે નૅશનલ અવૉર્ડ જીતી ચૂક્યા છે. મજાની વાત એ છે કે ઍક્ટર્સની જેમ ‘રજ્જો’ના ક્રૂ-મેમ્બર પણ નૅશનલ અવૉર્ડ વિનર છે. ફિલ્મના ડિરેક્ટર વિશ્વાસ પાટીલ, કૉસ્ચ્યુમ ડિઝાઇનર રેઝા અને સ્ક્રિપ્ટ-રાઇટર જયંત પવારને પણ મરાઠી ફિલ્મોને કારણે નૅશનલ અવૉર્ડ મળી ચૂક્યા છે.